<classify> Taarifa iliyotolewa jana ilisema kuzinduliwa kwa tawi hilo, kumeongeza wigo wa matawi yanayoendelea kusambaa nchi nzima kwa lengo la kurahisisha huduma kwa wateja wao.Taarifa hiyo ilisema NMB inajivunia kuongoza kwa kuwa na matawi megi zaidi nchini na mashine za kutolea fedha ATM zaidi ya 500, zilizosambaa nchi nzima.Tawi la Buzuruga linatoa huduma zote za kibenki, ikiwa ni pamoja na huduma ya mikopo ya aina mbalimbali pamoja na mikopo ya kilimo. Mkuu wa Wilaya ya Nyamagana, Baraka Konisaga aliipongeza NMB kwa kusogeza zaidi huduma kwa wateja.Aliitaka benki hiyo iendelee kuwa kinara wa huduma za kibenki nchini. Alihamasisha wafanyabiashara, wakulima na wafanyakazi watumie fursa ya kuwepo kwa tawi hilo la Buzuruga, kukidhi mahitaji yao ya kibenki.Pia, aliwasihi wananchi waache kuweka fedha kwenye chaga za vitanda, badala yake watumie njia salama ya kuweka fedha benki.Ni matumaini yangu kuwa uwepo wa tawi hili la Buzuruga ni neema kubwa kwa wakazi wa Mabatini, hasa wafanyabiashara katika hizi mashine za mpunga, kwani kesi za watu kuporwa fedha majumbani au maofisini, zitapungua badala yake ongezeko la wateja wanaofungua akaunti, ndio itakuwa habari ya eneo hili, alisema Konisaga.Meneja wa NMB Kanda ya Ziwa, Straton Chilongola, alisema kuwa anafurahi NMB imesogeza huduma za kibenki karibu zaidi na wakazi wa Buzuruga ;na pia kwamba tawi hilo litaongeza ajira kwa wakazi wa eneo hilo.  <topic>: UCHUMI 